CELEX: 62021TN0195
Language: sl
Date: 2021-04-08 00:00:00
Title: Zadeva T-195/21: Tožba, vložena 8. aprila 2021 – Klymenko/Svet

31.5.2021   
            
            
               SL
            
            
               Uradni list Evropske unije
            
            
               C 206/40
            
         
      Tožba, vložena 8. aprila 2021 – Klymenko/Svet
      (Zadeva T-195/21)
      (2021/C 206/48)
      Jezik postopka: francoščina
      
         Stranki
      
      
         Tožeča stranka: Oleksandr Viktorovych Klymenko (Moskva, Rusija) (zastopnik: M. Phelippeau, odvetnik)
      
         Tožena stranka: Svet Evropske unije
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  tožbo Oleksandra Viktorovycha Klymenka razglasi za dopustno;
               
            v delu, v katerem se nanašata na tožečo stranko, razglasi za nična
      
                  —
               
               
                  Sklep Sveta (SZVP) 2021/394 z dne 4. marca 2021 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini in
               
            
                  —
               
               
                  Izvedbeno uredba Sveta (EU) 2021/391 z dne 4. marca 2021 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini;
               
            
                  —
               
               
                  na podlagi členov 87 in 91 Poslovnika Splošnega sodišča Svetu Evropske unije naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev ničnostne tožbe, vložene zoper Sklep Sveta (SZVP) 2021/394 z dne 4. marca 2021 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2021, L 77, str. 29) in Izvedbeno uredba Sveta (EU) 2021/391 z dne 4. marca 2021 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2021, L 77, str. 2) v delu, v katerem se ta akta nanašata nanj, navaja štiri tožbene razloge.
      
                  1.
               
               
                  Prvi tožbeni razlog: kršitev obveznosti obrazložitve, zlasti glede navedbe utemeljitve vsebinske utemeljenosti ukrepa in preverjanj, opravljenih glede spoštovanja pravice do obrambe in pravice do učinkovitega pravnega sredstva.
               
            
                  2.
               
               
                  Drugi tožbeni razlog: napaka pri presoji obravnavanega primera in zloraba pooblastil, ker naj bi tožeča stranka navedla elemente, ki dokazujejo neobstoj zadostne dejanske podlage za utemeljitev kakršnega koli kazenskega postopka, in elemente glede kršitve temeljnih pravic, ne da bi Svet iz tega izpeljal kakršne koli posledice.
               
            
                  3.
               
               
                  Tretji tožbeni razlog: kršitev temeljnih pravic, zlasti spoštovanja pravice do obrambe, pravice do učinkovitega pravnega sredstva in pravice do enakosti orožij.
               
            
                  4.
               
               
                  Četrti tožbeni razlog: neobstoj pravne podlage, ker naj člen 29 PEU ne bi mogel biti pravna podlaga za omejevalni ukrep, sprejet zoper O. V. Klymenka.